2021 yil boshidan buyon O‘zbekistondan 10 mingga yaqin mehnat migranti xorijda ishlash uchun chiqib ketdi. Bu haqda Tashqi mehnat migratsiyasi agentligi xabar bermoqda. Foto: RIA Novosti Ma’lum qilinishicha, agentlik tomonidan 9 465 nafar fuqaro xorijiy davlatlarda ishga joylashtirildi. Shundan: 8034 nafari Rossiya Federatsiyasiga;   1285 nafari Qozog‘iston Respublikasiga;   143 nafari Janubiy Koreyaga (mehnat shartnomalarini qayta tiklash hisobiga);   3 nafari BAAga yo‘l oldi. Tashqi mehnat bozoridagi 220ta salohiyatli ish beruvchilar va rekruting agentliklari bilan muzokaralar o‘tkazilib, ulardagi 64 ming 954ta bo‘sh ish o‘rinlari aniqlandi. O‘zbekistondagi kasb-hunar markazlarida 13 ming 427 nafar fuqaro o‘qishga jalb qilindi, deyiladi ma’lumotda. Bundan oldin, Moskvada ishlashni xohlovchilar patentni Toshkentda rasmiylashtirishi mumkin bo‘lgani xabar qilingandi.